2,5 elbiler med i finalen om at blive Årets Bil i Europa

Der er ikke mere end en uge til Årets Bil – Car of the Year 2020 – skal kåres af 60 jurymedlemmer fra 23 europæiske lande. Og i år der er to rene elbiler med i finalefeltet, der består af syv biler, nemlig Tesla Model 3 og Porsche Taycan. En tredje elbil kan tages med, alt efter temperament, da Peugeot 208 både fås i fossil- og el-udgave.

Det store gennembrud for elbilen kom dog sidste år, da Jaguar i-Pace løb med titlen – som den første elbil nogensinde. Det blev fulgt op herhjemme, hvor Tesla Model 3 vandt prisen som Årets Bil 2020 i Danmark. Om Model 3 kan gøre det kunsten efter på europæisk plan, må tiden vise, men i denne skribents øjne vil den være oplagt – næppe nogen af de andre har rykket markedet, som Model 3’eren.

Offentliggørelsen af årets Europæiske vinder sker i forbindelse med åbningen af Geneva Motor Show den 2. marts. De syv biler, der er kommet frem til finalen er:

BMW 1-serie

Ford Puma

Peugeot 208

Porsche Taycan

Renault Clio

Tesla Model 3

Toyota Corolla

I øvrigt fås både Ford Puma, Renault Clio og Toyota Corolla som hybridudgaver, så kun BMW 1-serien fremstår ”gammeldags” i feltet af grønne biler.

2,5 elbiler med i finalen om at blive Årets Bil i Europa